คือมีอาการผมร่วงหนักมากกแค่ลูบผมก็ร่วงครั้งละ10-20เส้น วันหนึ่งเกือยจะเป็นร้อยเส้นได้คือปัจจุบันใช้แชมพูสระผมของเด็กอยู่คะมีวิธีดูแลรักษาให้มันร่วงน้อยลงไหมคะ
สวัสดีค่ะ หากผมร่วงเกินวันละ 100 เส้น และติดต่อกันหลายวัน ถือว่าเกิดผมร่วงผิดปกติ ซึ่งสาเหตุได้แก่1. ผมร่วงจากพันธุกรรม มักพบในผู้ชายมากกว่าผู้หญิง แต่ผู้หญิงก็พบได้ แต่มักเกิดขึ้นเมื่อเข้าสู่วัยหมดประจำเดือนแล้ว2. ความไม่สมดุลของฮอร์โมนในร่างกาย เช่น ช่วงหลังคลอด จะมีผมร่วงมากเป็นปกติ หลังจากนั้น 3-4 เดือนก็จะกลับมาเป็นปกติ3. ความเจ็บป่วยทางร่างกาย เช่นหลังการผ่าตัดใหญ่อาจมีผมร่วงมากได้ คล้ายกับหลังคลอด แต่ก็จะกลับมาเป็นปกติดังนั้น หากได้รับการผ่าตัดมดลูกและรังไข่ภายในเวลาไม่นานมานี้ ก็น่าจะเป็นสาเหตุได้4. มีโรคทางกายต่างๆ เช่น โรค PCOS หรือภาวะที่มีถุงน้ำในรังไข่หลายใบ มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 (แต่จะพบมีผื่นทั่วตัวให้เห็นด้วย) โรคภูมิแพ้ตนเองชนิด discoid lupus erythematosus โรคสะเก็ดเงิน โรคมะเร็ง เป็นต้น5. การใช้สารเคมีกับผมมากเกินไป เช่น การย้อมผม การดัดผม การยืดผม ที่บ่อยเกินไป6. การได้รับการฉายรังสีรักษาและยาเคมีบำบัด รวมถึงยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกินไป7. การขาดสารอาหารรุนแรง โดยเฉพาะโปรตีน8. การเจ็บป่วยทางจิตใจที่รุนแรง เช่น โรคเครียด9. โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วยดังนั้น หากมีประวัติการได้รับการผ่าตัดมดลูกและรังไข่ภายในช่วงเดือน ส.ค. ก็น่าจะเป็นสาเหตุที่ทำให้มีผมร่วงมากได้ หากไม่ได้มีอาการอะผิดปกติอื่นๆ ร่วมด้วย ก็ให้สังเกตอาการไปก่อน อาการผมร่วงน่าจะค่อยๆ ดีขึ้นค่ะ ในช่วงนี้ ก็ควรงดการทำสีผม การย้อมผม การใช้สารเคมีอื่นๆ บนหนังศีรษะ เพื่อไม่ให้ผมร่วงมากขึ้นค่ะ